Vigošća
Vigošća/Vigošta je lijeva pritoka Vrbanje. Izvire na sjevernim padinama Ježice iz snažnog Vrela (1070 m n/v). Izvorišna čelenka je Stubanski potok, koji je ispod sela Gornja Orahova već na 672 m n/v. U užem području sela prihvata vodu nekoliko manjih potoka i dobija svoje ime (Vigošća), koje se na geografskim kartama često obilježava kao Vigošta. Odatle ulazi u kanjon, koji je između Staze (na sjeverozapadu) i Ljeskovače (jugoistok) dubok oko 300 m; mjestimično i do 400 m. Nekada (do 60-ih godina XX stoljeća) na Vigošći je bilo čak 20-ak vodenica, čiji su ostaci 1992. potpuno razrušeni. U Vrbanju se Vigošća ulijeva pri magistralnoj cesti M-4 Banjaluka – Teslić – Matuzići (gdje se uključuje na M-17. Nadmorska visina ušća, pri istoimenom zaseoku (Vigošća) Donje Orahove, je oko 340 m .